ΤΕΛΕΤΗ ΚΑΘΟΜΟΛΟΓΗΣΗΣ-ΟΡΚΩΜΟΣΙΑ

Το Τμήμα Νοσηλευτικής του ΔΙ.ΠΑ.Ε. διοργανώνει Τελετή Καθομολόγησης η οποία θα πραγματοποιηθεί την Τρίτη 30 Σεπτεμβρίου 2025.

Στην ορκωμοσία θα συμμετέχουν οι απόφοιτοι του Τμήματος οι οποίοι ολοκλήρωσαν τις υποχρεώσεις τους και έλαβαν Βεβαίωση Περάτωσης Σπουδών από τη Γραμματεία του Τμήματος.

Η Τελετή θα πραγματοποιηθεί στο Κεντρικό αμφιθέατρο "Αλέξανδρος "της Αλεξάνδρειας Πανεπιστημιούπολης της Σίνδου (κεντρικός διάδρομος παλαιού κτιρίου, με είσοδο από το Κεντρικό Κυλικείο του ΔΙ.ΠΑ.Ε.) σε δύο τμήματα ως ακολούθως:

1. Η πρώτη Τελετή Καθομολόγησης θα πραγματοποιηθεί την Τρίτη 30 Σεπτεμβρίου 2025 στις 10:00 π.μ., και αφορά τους αποφοίτους των οποίων τα επίθετα ξεκινούν **από Α έως και Μ.**

Οι απόφοιτοι που θα λάβουν μέρος στην **πρώτη** Τελετή Καθομολόγησης καλούνται να προσέλθουν στη Γραμματεία του Τμήματος από τις 9:00 π.μ έως τις 09:50 π.μ. για την υπογραφή και παραλαβή των σχετικών βεβαιώσεων πρωτόκολλο ορκωμοσίας 2 αντίγραφα πτυχίου και αναλυτική βαθμολογία, και κατόπιν θα μεταβούν στο Κεντρικό Αμφιθέατρο Αλέξανδρος για την τελετή Καθομολόγησης.

2. Η δεύτερη Τελετή Καθομολόγησης θα πραγματοποιηθεί  την 30 Σεπτεμβρίου 2025 στις 11:30 π.μ. και αφορά στους αποφοίτους των οποίων τα επίθετα ξεκινούν **από Ν. έως και Ψ**.

Οι απόφοιτοι που θα λάβουν μέρος στη **δεύτερη** Τελετή Καθομολόγησης θα προσέλθουν στο Κεντρικό Αμφιθέατρο Αλέξανδρος στις 11:15 για την τελετή Καθομολόγησης. Μετά την λήξη της Τελετής Καθομολόγησης θα πρέπει να μεταβούν στη Γραμματεία του Τμήματος για την υπογραφή και παραλαβή των σχετικών βεβαιώσεων πρωτόκολλο ορκωμοσίας 2 αντίγραφα πτυχίου και αναλυτική βαθμολογία.

Τα έγγραφα τα οποία θα παραλάβετε από την Γραμματεία (πρωτόκολλο ορκωμοσίας 2 αντίγραφα πτυχίου και αναλυτική βαθμολογία) καθώς και τον πάπυρο, θα τα κρατήσετε στο προσωπικό σας αρχείο, όταν χρειαστεί να προσκομίσετε κάπου ένα εξ αυτών θα το βγάζετε φωτοαντίγραφο και θα το καταθέτετε. Δεν μπορούν να εκδοθούν νέα αντίγραφα στο μέλλον, και αν χρειαστεί για οποιοδήποτε λόγο να ζητήσετε ένα εξ αυτών θα σας δοθεί σε ηλεκτρονική μορφή αντίγραφο από τον προσωπικό σας φάκελο.

Καλή επιτυχία και συγχαρητήρια σε όλους τους απόφοιτους του Τμήματος